**PLÁN PRÁCE VÝCHOVNÉHO PORADCU V  ŠKOLSKOM ROKU 2013/2014**

**Výchovný poradca: Mgr. Ľubica Goceliaková**

**Podklady:**

* zákon č. 245/2008 o výchove a vzdelávaní (školský zákon) - § 134
* analýza práce výchovného poradcu v predchádzajúcom školskom roku
* pedagogicko-organizačné pokyny MŠ SR pre školský rok 2013/14
* vyhláška MŠ SR č. 325/ 2008 Z. z. o školských zariadeniach výchovného poradenstva a prevencie

Plán práce výchovného poradcu pre školský rok 2013/2014 bude zameraný na aktivity humanizácie vzťahu učiteľ – žiak, zvýšenie právneho vedomia žiakov, karierového poradenstva a prevencie pred nezamestnanosťou absolventov školy. Plán práce som pre školský rok 2013/2014 vymedzila na tieto základné činnosti:

* **poradenská činnosť** - poradenstvo v otázkach výchovy a vzdelávania, profesijnej orientácie a v oblasti prevencie delikventného a problémového vývinu deti a mládeže,
* **konzultačná činnosť** - zameraná na poskytovanie konzultácií žiakom a ich zákonným zástupcom pri riešení výchovných a vzdelávacích problémov a poskytovanie informácií o formách štúdia na stredných a vysokých školách a možnostiach voľby povolania,
* **koordinačná činnosť** – zameraná na prepojenie školy s poradenskými zariadeniami a inými odbornými zariadeniami zaoberajúcimi sa starostlivosťou o deti a mládež a poskytovanie metodickej pomoci pedagogickým zamestnancom. Sprostredkovanie previazanosti školy s výchovnými poradcami základných škôl v regióne pri nábore žiakov  základných škôl na stredné školy.

**Úlohy výchovného poradcu vyplývajúce z hlavných úloh školy:**

* vedenie dokumentácie (evidencia problémových a nadaných žiakov, denník výchovného poradcu, poradenský záznam o žiakovi, záznamový list o problémoch žiaka, priebežný záznam o hromadných aktivitách, prehľady o individuálnom a hromadnom poradenstve v spolupráci s triednymi učiteľmi),
* oboznámenie študentov a rodičov prvého ročníka s formou a organizáciou práce výchovného poradcu a  adaptácií sa žiakov na strednú školu,
* pravidelné monitorovanie talentovaných a nadaných žiakov,
* pozornosť venovať práci s problémovými žiakmi formou pravidelných konzultácií výchovného poradcu s triednymi učiteľmi a so zákonnými zástupcami,
* pomáhať sociálne znevýhodneným žiakom, spolupracovať pritom so zákonnými zástupcami,
* poskytovanie individuálnych konzultácií študentom a rodičom študentov pri výskyte problémov vo vzdelávacom a výchovnom procese. V závažnejších prípadoch úzko spolupracovať s CPPPa P,
* vykonávanie poradenskej činnosti súvisiacej so štúdiom na vysokých školách
* poskytovanie aktualít z oblasti výchovného poradenstva na nástenke VP a web stránke výchovného poradcu,
* podieľať sa na skvalitňovaní a rozvíjaní pracovných vzťahov, dobrej klímy v triedach a na škole
* venovanie pozornosti hodnotovej orientácií mladých ľudí, úzko súvisiacej s medziľudskými vzťahmi v spoločnosti,
* previazať spoluprácu výchovného poradcu s výchovnými poradcami zo

 základných škôl a s ošetrujúcim lekárom. Zabezpečiť efektívnu spoluprácu školy,

 rodičov a mimovládnych organizácií zameranú na elimináciu rizikového správania

 v snahe klásť dôraz na výchovu k právnemu vedomiu, demokracií, mravným

 hodnotám a prosociálnemu cíteniu,

* v zmysle Národného programu duševného zdravia realizovať aktivity a programy na prevenciu civilizačných ochorení, na podporu telesného a duševného zdravia. Na škole vyhlasovať aktivity k Svetovému dňu výživy, Týždňu zdravia, Svetovému dňu duševného zdravia, Týždňu boja proti stresu, Svetovému dňu nefajčenia, Európskemu týždňu boja proti drogám, Svetovému dňu prevencie proti HIV/AIDS, Svetovému dňu mlieka a podobne, na tieto aktivity využívať triednické hodiny.

**Trvalé úlohy:**

* 1. Vedenie dokumentácie výchovného poradcu.
	2. Štúdium dostupnej pedagogickej a psychologickej literatúry.

 3. Získavať informačné a metodické materiály pre poradenskú prácu so žiakmi.

Doplňovať kabinet literatúrou, časopismi, aktuálnymi informáciami v oblasti metodickej a informačnej o možnostiach štúdia na vysokých školách a nadstavbovom štúdiu.

4. Účasť na pracovných poradách výchovných poradcov poriadaných CPPPaP.

5. Aktualizovať nástenku.

1. Udržiavanie kontaktov s inštitúciami, ktoré môžu byť nápomocné pri riešení problémov, ktoré sú v pôsobnosti výchovného poradcu (Úrad práce, sociálnych vecí a rodiny, základné školy, CPPPaP, polícia a i.).
2. Podieľať sa na príprave Dňa otvorených dverí na škole, ako aj výchovných akcií na

 škole.

1. Priebežne spolupracovať s Centrom pedagogicko - psychologického poradenstva a prevencie – požiadať o spoluprácu v prípade žiakov so špeciálnymi výchovno-vzdelávacími potrebami, žiakov s výraznými poruchami správania či záškoláctva.
2. Na základe Štatútu motivácie k bezpečnosti a ochrane majetku školy pravidelne kontrolovať priestory tried a spoločné priestory a do hodnotenia zapracovať aj výsledky kontroly rovnošiat, ktorú vykonávajú triedny učitelia.

V priebehu roka venovať pozornosť úlohám vyplývajúcim z pedagogicko-organizačných pokynov pre školský rok 2013-2014

 1. Venovať pozornosť nasledovným internetovým stránkam:

* + 1. [www.bezpečnenainternete.sk](http://www.bezpečnenainternete.sk)
		2. [www.zodpovedne.sk](http://www.zodpovedne.sk)
		3. [www.iuventa.sk](http://www.iuventa.sk) (rozvoj mládežníckeho dobrovoľníctva)
		4. [www.prevenciasikanovania.sk](http://www.prevenciasikanovania.sk) ( Metodické usmernenie č.7/2006-R prevencia a riešenie šikanovania)
		5. [www.zoberloptu.sk](http://www.zoberloptu.sk) („Zober loptu, nie drogy“)

2. Osobitnú pozornosť venovať realizácii projektu Národného programu starostlivosti o deti a dorast, Národného programu duševného zdravia, Plánu výchovy k ľudským právam – zapojenie sa do programu organizácie UNICEF „ Škola priateľská k deťom“

**Aktivity výchovného poradenstva podľa ročníkov:**

**1. ročník**

* spoznávanie žiakov, pomoc pri adaptácii
* riešenie problémov, vyplývajúcich z prechodu na iný typ školy
* oboznámenie žiakov s náplňou práce výchovného poradcu a kontaktného psychológa
* psychologické poradenstvo pre rodičov pri vzdelávacích ťažkostiach ich detí

**2. ročník**

* psychologické poradenstvo zamerané na pomoc pri optimalizácii osobnostného vývinu rozvíjaním osobnostných dispozícii zvládnuť úlohy v škole
* ujasňovanie si životných cieľov a hodnôt na základe sebahodnotenia a sebapoznávania
* poradenstvo pri aktuálnych krízových situáciách (konflikty so spolužiakmi, zmeny v rodine – rozvod , zmeny zdravotného stavu)
* besedy o možnostiach štúdia na VŠ u nás a v zahraničí – využitie aktívnej pomoci aktivistov kariérneho poradenstva

**3.ročník**

* využívanie počítačových programov „Cesta k povolaniu“ a „ Sprievodca svetom práce “
* individuálna i skupinová práca s nerozhodnými žiakmi z hľadiska profesijnej orientácie
* poradenstvo pre rodičov o možnostiach štúdia na VŠ a nadstavbového štúdia
* poradenstvo pri riešení osobnostných problémov, problémov vo vzťahu žiak – žiak, žiak – učiteľ, dieťa – rodič

**4. ročník**

* odborné poradenské aktivity pre žiakov i rodičov
* vypracovanie prehľadu o prijatí maturantov na vysoké školy alebo nadstavbové štúdium, prípadne o ich uplatnení sa v pracovnom procese
* besedy o možnostiach využívania konzultácií na jednotlivých VŠ, ktoré organizuje Slovenský inštitút vzdelávania, vysoké školy alebo iné inštitúcie

**Časový harmonogram vytýčených úloh:**

*September 2013:*

1. Priebežne informovať žiakov o možnostiach štúdia na VŠ a prípravných kurzoch na prijímacie pohovory.
2. Aktualizovať webovú stránku výchovného poradcu.
3. Informovať žiakov 1. ročníka o činnosti výchovného poradcu.
4. Pripomenutie si Pamätného dňa holokaustu spojené so Športovým dňom – tvorba nástenky na danú tému.
5. Informovať rodičov žiakov prvých ročníkov o povinnej školskej dochádzke a postupe školy pri jej zanedbávaní.
6. V súlade s vyhláškou MŠ SR č. 311/2004 Z.z. v znení vyhlášky 343/2006 Z.z. o poskytovaní štipendií žiakom SŠ, zabezpečovať podávanie žiadostí žiakmi.
7. Uskutočniť poradu triednych učiteľov s výchovným poradcom, urobiť analýzu údajov o problémových žiakoch.
8. Pre žiakov prvých ročníkov, zabezpečiť osobnostné a záujmové testy.
9. Beseda pre žiakov 1.ročníka na tému: Efektívne učenie sa, ktorej cieľom je objasniť študentom, ako je možné sa učiť, aby si čo najviac zapamätali, motivovať ich k učeniu, naučiť ich, ako si správne organizovať čas na učenie.

*Október 2013:*

1. Zo získaných materiálov vyhotovenie informačnej nástenky o možnostiach štúdia na VŠ na Slovensku a v zahraničí v školskom roku 2014/2015.
2. Monitorovať problémy žiakov s adaptáciou na nové prostredie a systémom práce na strednej škole.
3. V rámci Svetového dňa duševného zdravia zvýšiť informovanosť žiakov o problémoch súvisiacich so psychickými ochoreniami a tiež v rámci Svetového dňa výživy vytvoriť nástenku s informáciami o možnosti humanitárnej pomoci deťom trpiacim hladom a podvýživou.
4. Objednanie a distribúcia publikácie o vysokoškolskom štúdiu pre potreby žiakov.
5. Na zasadnutí Rady rodičov informovať rodičov o opatreniach proti šíreniu legálnych a nelegálnych drog v školskom prostredí a poskytnúť im informácie o možnostiach prevencie a poskytovaní poradenských služieb ( spracovať na túto tému materiál pre rodičov).
6. Začať s náborom žiakov končiacich ročníkov základných škôl – vyhotoviť propagačné materiály, spracovať prezentáciu o škole, aktualizovať webovú stránku.
7. V rámci týždňa boja proti stresu zabezpečiť na danú tému prednášku v rámci TH.
8. Prostredníctvom nástenky upozorniť žiakov na významné dni: Svetový deň duševného zdravia a Svetový deň výživy.

*November 2013:*

1. Podľa možnosti zabezpečenie besedy na aktuálnu tému (napr. zvládanie stresu, kulty a sekty, šikanovanie, rasizmus a xenofóbia, darcovstvo krvi…)
2. Vyplnenie a kontrola prihlášok na VŠ umeleckého smeru, architektúru a učiteľstvo.
3. Dotazník so žiakmi prvých ročníkov o ich životnom štýle, záujmoch a o ich adaptácii na strednú školu.
4. Zabezpečiť účasť na Burzách SŠ.

*December 2013:*

1. Aktuálne informácie maturantom o možnostiach štúdia na VŠ.
2. V spolupráci s vyučujúcimi výchovných predmetov uskutočniť besedy pre žiakov 1. ročníka „AKO SA UČIŤ“. Vytvoriť nástenku s danou problematikou.
3. V prípade potreby na rodičovských schôdzach informovať rodičov 4. ročníka o VŠ a možnostiach štúdia.
4. V rámci náboru navštíviť žiakov všetkých základných škôl v okolí, zabezpečiť účasť pedagogických pracovníkov na zasadnutiach rodičov žiakov deviatych ročníkov.
5. Zorganizovať školské kolo Olympiády ľudských práv stredoškolskej mládeže.
6. Mikulášsky balíček (nadácia Miška Sotáka).
7. Zorganizovať Deň otvorených dverí s ukážkami talentových skúšok.

*Január 2014:*

1. Monitorovanie situácie v jednotlivých triedach (v spolupráci s vyučujúcimi, triednymi učiteľmi a žiakmi) v súvislosti so zvýšeným stresom pred polrokom a riešenie problémov.
2. Prekonzultovať výchovné problémy žiakov s ostatnými pedagogickými pracovníkmi a pripraviť materiály na hodnotiacu poradu.
3. Účasť na triednických hodinách podľa požiadaviek triednych učiteľov.
4. Osobné pohovory so žiakmi a pomoc pri výbere vhodnej VŠ, vypisovanie prihlášok.
5. Na nástenke VP uverejniť aktuálne ponuky VŠ.

*Február 2014*:

1. Konzultačný servis najmä pre žiakov 3. ročníka (výber predmetov do 4. roč.), zákonných zástupcov a pedagógov.
2. Vyplňovanie prihlášok na VŠ a ich kontrola.
3. Podľa možností zorganizovať exkurzie na Deň otvorených dverí jednotlivých VŠ.
4. Porada s triednymi 1. ročníkov a výsledkoch žiakov v 1. polroku a v prípade potreby zabezpečiť analýzu horších výsledkov a následné riešenie.
5. Zúčastniť sa krajského kola Olympiády ľudských práv.
6. Zorganizovať Deň otvorených dverí v poobedňajších hodinách.
7. Aktualizovať ponuku VŠ na nástenke.

*Marec 2014*:

1. Individuálne konzultácie so žiakmi 4. ročníka o nadstavbovom a pomaturitnom štúdiu
2. Konzultácie žiakov s kontaktnou psychologičkou ohľadom výberu voliteľných predmetov.
3. Vytvoriť nástenku na tému: Zdravý životný štýl.

*Apríl 2014:*

1. V spolupráci s vyučujúcimi biológie a etickej výchovy podieľať sa akcii: DEŇ NARCISOV – informovať žiakov prostredníctvom nástenky.
2. Riešenie výchovných problémov so žiakmi, ktorí majú neospravedlnenú absenciu a zlý prospech v spolupráci s TU.
3. „ Ako vás pripravila škola ?“ uskutočniť prieskum formou dotazníka so žiakmi končiacich ročníkov.

*Máj 2014*:

1. Príprava materiálov slúžiacich na zistenie úspešnosti absolventov v prijatí na VŠ.
2. Konzultačný servis pre žiakov, zákonných zástupcov a pedagógov a riešenie aktuálnych problémov.
3. Uskutočniť prieskum názorov žiakov k vyučovaniu jednotlivých predmetov.
4. Zakúpiť knižné odmeny pre žiakov.

*Jún 2014:*

1. Vyhodnotenie práce VP za školský rok 2013/14, návrhy na zlepšenie činnosti.
2. Sledovanie umiestnenia žiakov v praxi, VŠ a v nadstavbovom štúdiu.
3. Vytvorenie nástenky na tému: Šikanovanie.

Plán práce sa v priebehu školského roka môže doplniť o ponúkané, resp. žiadané aktivity.

Vypracovala: Mgr. Ľubica Goceliaková